**Prekių pirkimo-pardavimo sutarties Specialiosios sąlygos**

|  |  |
| --- | --- |
| **Sutarties pavadinimas** | SAVAEIGIO KOMPOSTO VARTYTUVO PIRKIMAS |
| **Sutarties data** | 2024-11-21 | **Sutarties numeris** | 24-294P |

|  |
| --- |
| **1. SUTARTIES ŠALYS** |
| **1.1. Pirkėjas** | 1.1.1. Pavadinimas | VšĮ Kauno regiono atliekų tvarkymo centras |
| 1.1.2. Juridinio asmens kodas | 300092998 |
| 1.1.3. Adresas | Pramonės pr. 4A, 51329 Kaunas |
| 1.1.4. PVM mokėtojo kodas | LT100001791219 |
| 1.1.5. Atsiskaitomoji sąskaita | LT134010042500319096 |
| 1.1.6. Bankas, banko kodas | Luminor Bank AS, 40100 |
| 1.1.7. Telefonas | +370 37 311267 |
| 1.1.8. El. paštas | info@kaunoratc.lt |
| 1.1.9. Šalies atstovas | Direktorius Laurynas Virbickas |
| 1.1.10. Atstovavimo pagrindas | Pagal įstaigos įstatus |
| **1.2. Tiekėjas** | 1.2.1. Pavadinimas | UAB „Oksata“ |
| 1.2.2. Juridinio asmens kodas | 181308989 |
| 1.2.3. Adresas | Riomerio g. 8, 21110 Trakai |
| 1.2.4. PVM mokėtojo kodas | LT813089811 |
| 1.2.5. Atsiskaitomoji sąskaita | LT367300010080802445 |
| 1.2.6. Bankas, banko kodas | Swedbank AB |
| 1.2.7. Telefonas | +370 656 35588 |
| 1.2.8. El. paštas | info@oksata.lt |
| 1.2.9. Šalies atstovas | Direktorius Tomas Kandzežauskas |
| 1.2.10. Atstovavimo pagrindas | Pagal įstaigos įstatus |

|  |
| --- |
| **2. ATSAKINGI ASMENYS** |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą „E. sąskaita“ priėmimą** |  |
| **2.2. Tiekėjo kontaktiniai asmenys, atsakingi už Sutarties vykdymą** | Direktorius Tomas Kandzežauskas, tel. +370 656 35588, el. paštas info@oksata.lt.  |
| **3. SUTARTIES DALYKAS** |
| **3.1. Sutarties dalykas**  | Tiekėjas įsipareigoja parduoti naują savaeigį komposto vartytuvą Menart SRL SPM-63 (toliau – Prekė/vartytuvas) Sutartyje numatytomis sąlygomis. Išsamus Prekės aprašymas ir kiti reikalavimai nustatyti Sutarties priede Nr. 1 „Techninė specifikacija“ (toliau – Techninė specifikacija).  |
| **3.2. Pirkimo numeris** | 742137 |
| **3.3. Informacija apie Europos Sąjungos lėšomis finansuojamą projektą arba kitą projektą** | Netaikoma |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** |
| **4.1. Prekių pristatymo terminai, kai Prekės pristatomos dalimis** | Tiekėjas įsipareigoja pristatyti į Nemajūnų žaliųjų atliekų kompostavimo aikštelę, adresu Nemajūnų g. 15A, Kaunas. Prekė turi būti pristatyta ir visiškai paruošta darbui ne vėliau kaip per 8 mėn. nuo kitos dienos po Sutarties sudarymo dienos. Su Preke pateikiamas Prekės perdavimo - priėmimo aktas/krovinio pristatymo važtaraštis arba kitas Prekės perdavimo-priėmimo faktą patvirtinantis dokumentas, kuriame būtų detalizuota Prekė ir jos kiekiai. |
| **4.2. Prekių (ar jų dalies) pristatymo termino pratęsimas** | Prekių pristatymo termino pratęsimas nenumatytas.  |
| **4.3. Užsakymų teikimo tvarka** | Netaikoma |
| **4.4. Dėl Prekių pristatymo dalimis vertės / apimties** | Netaikoma |
| **4.5. Kartu su Prekėmis pateikiami dokumentai**  | Kartu su Preke turi būti pateikiama (ne vėliau nei Prekės perdavimo dieną): eksploatacijos, aptarnavimo, priežiūros ir darbų saugos su automobiliu savivarčiu instrukcijos lietuvių kalba, elektros instaliacijos ir hidraulikos schemos, atsarginių dalių katalogai, EB atitikties deklaracija. |
| **5. SUTARTIES KAINA IR ATSISKAITYMO TVARKA** |
| **5.1. Sutarčiai taikomas kainos apskaičiavimo būdas** | Fiksuotos kainos kainodara |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | Sutarties kaina (be PVM) yra 569878,00 Eur, Sutarties PVM (21 proc.) yra 119674,38 Eur, Sutarties kaina su PVM yra 689552,38 Eur.  |
| **5.3. Sutarties kainos / įkainių perskaičiavimas taikant peržiūros taisykles** | Sutarties įkainiai bus perskaičiuojami:5.3.1. dėl PVM tarifo pasikeitimo; |
| **5.3.1. Sutarties kainos / įkainių peržiūra dėl PVM tarifo pasikeitimo** | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai/įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM. Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina/įkainis taikoma (-as) už tą Prekių dalį, kurios bus tiekiamos nuo Šalių pasirašyto Susitarime nurodytos dienos. |
| **5.3.2. Sutarties kainos / įkainių peržiūra dėl kainų lygio pokyčio** | Sutartyje numatytos kainos perskaičiavimas (keitimas) galimas ne anksčiau kaip po 6 (šeši) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu vartojimo prekių ir paslaugų kainų indekso pokytis viršija 5 (penkis) procentus. Prekės kaina didinama/mažinama tiek procentų, kiek padidėja/sumažėja vartojimo prekių ir paslaugų kainų indekso pokytis. Atlikdamos perskaičiavimą, Šalys vadovaujasi Lietuvos Respublikos valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo. Perskaičiuota Sutarties kaina įforminama Šalių pasirašomu susitarimu ir taikoma nuo atskirame Šalių susitarime nurodyto momento. Kainos perskaičiavimą Sutarties galiojimo metu turi teisę inicijuoti bet kuri Sutarties Šalis.  |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | Netaikoma |
| **5.5. Atsiskaitymo su Tiekėju terminas ir tvarka** | Atsiskaitymai atliekami per 30 (trisdešimt) kalendorinių dienų nuo Prekių gavimo, sumontavimo ir suderinimo dienos (prekių perdavimo - priėmimo akto pasirašymo dienos) pagal pateiktą sąskaitą faktūrą. Tiekėjas finansinius dokumentus (sąskaitas faktūras) teikia Pirkėjui savo sąskaita tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Pirkėjas elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis, išskyrus mobilizacijos, karo ar nepaprastosios padėties atveju yra informacinės sistemos „E. sąskaita“ pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis šia sistema, todėl vykdant Sutartį sąskaitos faktūros gali būti teikiamos ne elektroninėmis priemonėmis. Šiame punkte elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.  |
| **5.6. Avansas** | Netaikoma |
| **5.7. Avanso užtikrinimas** | Netaikoma  |
| **6. PREKIŲ KOKYBĖ IR GARANTINIAI ĮSIPAREIGOJIMAI** |
| **6.1. Garantinis terminas** | Garantijos laikas skaičiuojamas nuo Prekės perdavimo Pirkėjui momento ir yra 12 mėnesių arba 1000 darbo valandų (priklausomai nuo to, kuri sąlyga įvyks anksčiau). Garantija numato nemokamą, gedimų šalinimą garantinio laikotarpio metu, taip pat  dalių ar mazgų, kurie  yra nekokybiški pakeitimą naujais. Jeigu Pirkėjas negali naudotis Preke dėl nuo Tiekėjo priklausančių kliūčių, tai garantijos terminas neskaičiuojamas tol, kol Tiekėjas tas kliūtis pašalina. |
| **6.2. Garantinė priežiūra** | Paslaugas suteikti (pašalinti gedimą, atlikti techninį aptarnavimą) ne vėliau kaip per 3 darbo dienas nuo užsakymo, išskyrus pagrindinius savivarčio agregatus (variklį, pavarų dėžę, reduktorių) kuriems gedimas turi būti pašalintas  ne vėliau kaip per 10 darbo dienų, terminas gali būti pratęstas atskiru šalių susitarimu esant svarbioms priežastims. Garantiniu laikotarpiu Prekei sugedus dėl nekokybiškai atliktų paslaugų, nekokybiškų medžiagų ar detalių neišlaikiusių garantinio termino Tiekėjas per 3 darbo dienas pašalina trūkumus savo lėšomis (pašalina defektus, pakeičia sugedusias atsargines dalis). Jei atsarginė dalis keičiama nauja, nesibaigus garantiniam laikotarpiui garantija pakeistai detalei suteikiama iki tol kol pasibaigs savivarčio garantinis laikotarpis, tačiau ne trumpiau nei 6 mėn. Paslaugų teikimo metu teikiamos paslaugos bei detalės turi atitikti reikalavimus bei apimtis, numatytas gamyklos-gamintojo, oficialioje gamyklos-gamintojos dokumentacijoje. Techninei priežiūrai turi būti naudojamos gamyklos-gamintojos nurodytas specifikacijas atitinkančios (arba aukštesnių specifikacijų) medžiagos, skysčiai, atsarginės dalys. Paslaugos turi būti teikiamos laikantis gamyklos-gamintojos nustatytų technologinių reikalavimų. Paslaugos iš Tiekėjo yra perduotos, o Pirkėjo priimtos, kai Tiekėjas ir Pirkėjas pasirašo perdavimo-priėmimo aktą. |
| **7. SUTARTIES VYKDYMUI PASITELKIAMI SUBTIEKĖJAI** |
| **Sutarties vykdymui pasitelkiami subtiekėjai ir (ar) specialistai** | Sutarties vykdymui subtiekėjai ir (ar) specialistai nepasitelkiami. |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** |
| **8.1. Prievolių pagal Sutartį įvykdymo užtikrinimas** | Sutarties įvykdymas užtikrinamas 8 (aštuoni) proc. nuo Sutarties vertės be PVM dydžio bauda. Netesybų sumokėjimas ir (ar) užtikrinimo gavimas (jei taikoma) nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant 5 (penkis) kartus didesnės už maksimalią Sutarties vertę, nurodytą Sutarties 5.3 punkte, jei teisės aktai nenumato, kad privalo būti kompensuota didesnė suma. Tiekėjas privalo kompensuoti Pirkėjo patirtus tiesioginius nuostolius, kurių nepadengia Sutarties įvykdymo užtikrinimas. Šiame punkte numatytas kompensuotinos sumos apribojimas netaikomas, jei žala atsirado dėl Šalies sąmoningo veikimo ar didelio neatsargumo, konfidencialumo įsipareigojimų ar intelektinės nuosavybės teisių pažeidimo. Pirkėjas atsako tik už tiesioginius nuostolius ar žalą, tiesiogiai ir aiškiai sukeltą to, kad Tiekėjas neįvykdė savo sutartinių įsipareigojimų dėl Pirkėjo kaltės. |
| **8.2. Sutarties įvykdymo užtikrinimo pateikimas**  | Netaikoma |
| **9. ŠALIŲ ATSAKOMYBĖ**  |
| **9.1. Pirkėjui taikomos netesybos už mokėjimų pagal Sutartį vėlavimą** | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,03 (trys šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. |
| **9.2. Tiekėjui taikomos netesybos** | 9.2.1. Jeigu Tiekėjas vėluoja vykdyti užsakymą (Specialiųjų sąlygų 4.1 - 4.2 punktai), tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,03 (trys šimtosios) procento dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM. 9.2.2. Tiekėjas privalo sumokėti Pirkėjui netesybas per 30 (trisdešimt) kalendorinių dienų nuo Pirkėjo pareikalavimo.  |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo** | Pirkėjui nutraukus Sutartį dėl esminio Sutarties pažeidimo, Pirkėjas įgyja teisę reikalauti, o Tiekėjas įsipareigoja sumokėti 8 (aštuoni) proc. nuo Sutarties vertės be PVM dydžio baudą.  |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos**  | Netaikoma |
| **9.5. Tiekėjui taikomos baudos dėl aplinkosauginių kriterijų nesilaikymo** | 1000,00 Eur bauda už kiekvieną nustatytą atveją.  |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | Netaikoma |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | Netaikoma |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma |
| **10. SUTARTIES GALIOJIMAS IR KEITIMAS** |
| **10.1. Sutarties sudarymas ir įsigaliojimas** | Ši Sutartis laikoma sudaryta, kai (pirma) ją pasirašo abi Šalys ir nustatyta tvarka užregistruoja. Sutartis galioja iki visiško prievolių įvykdymo, bet jos terminas negali būti ilgesnis kaip 36 mėnesiai. |
| **10.2. Sutarties galiojimo termino pratęsimas** | Netaikoma |
| **11. SUTARTIES NUTRAUKIMAS** |
| **11.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. |
| **11.2. Esminiai Sutarties pažeidimai** | 11.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;11.2.2. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos. |
| **12. APLINKOSAUGINIAI IR SOCIALINIAI KRITERIJAI**  |
| **12.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.3, 4.4.4.3 punktu (-ais).  |
| **12.2. Su Prekių pakuotėmis susiję aplinkosauginiai kriterijai**  | Prekės tiekimo metu susidariusias atliekas rūšiuoti ir atliekas tinkamas perdirbimui ar pakartotinam panaudojimui perduoti tokias atliekas turinčiam teisę tvarkyti atliekų tvarkytojui, o netinkamas perdirbimui ar pakartotinam panaudojimui - utilizuoti specialiai tam skirtose vietose; Pirminė, antrinė ir (ar) tretinė Prekių pakuotės turi būti pakuojamos į perdirbamąsias pakuotes pagal Lietuvos Respublikos mokesčio už aplinkos teršimą įstatymo nuostatas arba daugkartinio naudojimo pakuotes (talpas). Tiekėjas patiekdamas Prekes Pirkėjui, pateikia Prekės pakuotės tinkamumą perdirbti (perdirbamumą) arba daugkartinio naudojimo pakuotės (talpos) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Pirkėjo atstovas, nurodytas Sutarties Specialiųjų sąlygų 2.1 punkte patikrina Tiekėjo pateiktus įrodymus dėl šiame punkte nustatytų reikalavimų laikymosi. Nustačius, kad Tiekėjas šiame punkte nustatytų reikalavimų nesilaiko, už Prekių priėmimą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti, kitu atveju Tiekėjui taikoma Specialiųjų sąlygų 9.5 punkte nurodyto dydžio bauda. |
| **12.3. Su Prekių pristatymu susiję aplinkosauginiai kriterijai**  | Tiekėjas įsipareigoja, kad su Prekių teikimo sutartimi ir jos vykdymu susijusius dokumentus, įskaitant ir atsiskaitymui skirtus dokumentus, Pirkėjui pateiks elektroninėmis priemonėmis (elektronine forma), o ne spausdintus, ir kuriuos reikia pasirašyti - pasirašytus elektroniniu parašu. |
| **12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai** | Netaikoma |
| **12.5. Su perkamomis Prekėmis susiję socialiniai kriterijai** | Netaikoma |
| **13. BENDRŲJŲ SĄLYGŲ PAKEITIMAI IR PAPILDYMAI** (jeigu būtina dėl konkretaus Sutarties dalyko specifikos)  |
| **13.1.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:ši Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.  |
| **14. SUTARTIES PRIEDAI** |
| **14.1. Priedas Nr. 1** | Pirkimo techninė specifikacija |
| **14.2. Priedas Nr. 2** | Pasiūlymas |
| **14.3. Priedas Nr. 3** | Bendrosios sąlygos |
| **15. ŠALIŲ ATSTOVŲ PARAŠAI** |
| **PIRKĖJAS** | **TIEKĖJAS** |
| Direktorius Laurynas Virbickas | Direktorius Tomas Kandzežauskas |
| (parašas) | (parašas) |

\_\_\_\_\_\_\_\_\_\_\_\_\_\_\_

1 priedas Techninė specifikacija

TECHNINĖ SPECIFIKACIJA

.

**Reikalavimai savaeigiam komposto vartytuvui:**

Tiekėjas turi būti siūlomos Prekės gamintojo (jeigu pats nėra gamintojas) oficialus atstovas Lietuvoje, turintis teisę atlikti siūlomos Prekės techninį aptarnavimą ir remontą garantiniu laikotarpiu arba būti sudaręs atitinkamų paslaugų teikimo sutartį su kitu tokią teisę turinčiu ūkio subjektu.

Tiekėjas turi turėti galimybė suteikti garantinį aptarnavimą ir pogarantinį remontą, tiekti atsargines dalis, turėti apmokytą personalą ir mobilias priemones remontuoti techniką jos darbo vietoje.

Garantijos galiojimo laikotarpiu Pirkėjas, įtaręs galimą įrenginio gedimą, apie tai praneša Prekės tiekėjui elektroniniu paštu. Tiekėjas, gavęs Pirkėjo pranešimą, privalo atvykti ne vėliau kaip per 48 valandas į įrenginio eksploatacijos vietą ir atlikti įrenginio diagnostiką.

Tiekėjas privalo apmokyti 2 perkančiosios organizacijos darbuotojus dirbti su vartytuvu, o po mokymų turi būti išduoti apmokymo sertifikatai.

Prekės techninės sąlygos nustatytos 1 lentelėje „Techninių sąlygų reikalavimai“

1 lentelė.

|  |  |
| --- | --- |
| Nr. | **Techninių sąlygų reikalavimai** |
| 1. | Savaeigio komposto vartytuvas Menart SRL SPM-63 |
| 2. | Naujas, nenaudotas, 2025 m. gamybos |
| 3. | Paskirtis - kompostuojamos biomasės/ komposto vartymas, aeravimas. |
| 4. | Aeravimo/vartymo procesas vykdomas perverčiant kompostuojamą biomasę pačiame kaupe, rotoriaus /veleno pagalba. |
| 5. | Maksimalus kompostuojamos masės kaupo plotis (maksimalus darbinis kaupo plotis) – 6500 mm. |
| 6. | Savaeigio vartytuvo našumas - 5300 m3/h. |
| 7. | Dyzelinis variklis atitinka EU Stage V aplinkosauginius reikalavimus. |
| 8. | Variklio galia - 280 kW.  |
| 9. | Važiuoklė – vikšrinė, padengta guminėmis arba poliuretaninėmis, negadinančiomis dangos plokštelėmis.  |
| 10. | Vikšro plotis - 350 mm. |
| 11. | Judėjimo/važiavimo greitis reguliuojamas 0 – 4,5 km/h ribose. |
| 12. | Įrenginyje sumontuota sistema/funkcija, kuri palaiko operatoriaus pasirinktą judėjimo greitį. |
| 13. | Įrenginys, judėdamas atgal, skleidžia garsinį signalą.  |
| 14. | Rotoriaus/veleno plotis - 5500 mm. |
| 15. | Rotoriaus/veleno sukimosi kryptis yra reguliuojama / keičiama.  |
| 16. | Rotoriaus sūkiai reguliuojami 0 – 200 aps/min ribose. |
| 17. | Savaime susidėvintys rotoriaus/veleno darbiniai elementai yra greitai keičiami, t. y. fiksuojami varžtais, ar kitu būdu, išvengiant virinimo. |
| 18. | Rotorius/velenas pakeliamas kartu su komposto vartytuvo rėmu (kuris apjuosia apdirbamą kaupą). |
| 19. | Rotoriaus/veleno pakėlimo aukštis - 300 mm. |
| 20. | Maksimalus kompostuojamos masės kaupo aukštis – 2900 mm. |
| 21. | Įrenginio šonuose sumontuoti komposto nubraukėjai/plūgai, kurie nubraukia/nuvalo kompostą nuo aikštelės dangos paviršiaus, esančio prieš vikšrus (kad vikšrai nevažiuotų ant komposto) ir stumia jį link įrenginio centro. |
| 22. | Nubraukėjai/plūgai nubraukia/nuvalo kompostą nuo aikštelės dangos paviršiaus, esančio prieš vikšrus nepriklausomai nuo rotoriaus/veleno padėties (nuleistas ar pakeltas).T. y. rotorių/veleną keliant į viršų, nubraukėjai/plūgai nėra pakeliami kartu su rotoriumi/velenu. |
| 23. | Įrenginio galinėje dalyje, virš rotoriaus/veleno sumontuotas plieninis įrenginys (ribotuvas/atmušėjas), reguliuojantis aeravimo metu išmetamos medžiagos kryptį/atstumą.  |
| 24. | Operatoriaus darbo vietoje yra sumontuota ši įranga:* Reguliuojamo aukščio, amortizuojanti operatoriaus sėdynė sumontuota ant oro pagalvės;
* Pagrindinės darbinės funkcijos (judėjimas, stabdymas, judėjimo krypties valdymas, rotoriaus/veleno sukimosi įjungimas/išjungimas) valdomas viena arba dvejomis vairalazdėmis, kuri/ios turi būti sumontuota/os ant operatoriaus sėdynės porankių;
* Operatoriaus matymo ir pasiekiamumo zonoje sumontuotas valdymo pultas su spalvotu ekranu, kuriame atvaizduojama aktuali informacija reikalinga kasdieniniam darbui (variklio sūkiai, darbo valandų skaitiklis, kuro likutis klaidų pranešimai, aliarmai ir t.t.,);
* Avarinio stabdymo mygtukas;
* Įrenginyje yra sumontuotos ne mažiau kaip 3 kameros - dešiniojo šono vaizdo kamera, kairiojo šono vaizdo kamera, galinio vaizdo kamera. Operatoriaus darbo vietoje sumontuotas monitorius, rodantis šių kamerų filmuojamą vaizdą.
 |
| 25. | Įrenginio kabina turėti šią įrangą/funkcijas:* Į kabiną patenkanti oras yra filtruojamas;
* Kabinoje yra palaikomas aukštesnis už atmosferinį slėgis, siekiant išvengti nemalonių kvapų ir dulkių patekimo į kabiną;
* Kabinoje yra sumontuota šildymo ir vėsinimo (oro kondicionierius) sistemos;
* Sumontuotos apšvietimo sistemos: vidaus apšvietimas, žibintai apšviečiantys darbinę zoną įrenginio priekyje ir gale;
* Sumontuotas priekinio lango valytuvas su plovimo sistema;
* Turi būti sumontuota apsauga nuo saulės akinimo;
* Sumontuotas oranžinis švyturėlis ant kabinos.
 |
| 26. | Suteikiama vartytuvo ir jo priklausinių garantija - 12 mėn. arba 1000 darbo val.(kas sueis greičiau). |
| 27. |  |
| 28.  |  |

Tiekėjas per 5 d. d. perkančiajai organizacijai privalo pateikti **Sutarties įvykdymo grafiko projektą**, pagal kurį tiekėjas siūlo vykdyti sutartį, įskaitant pristatymą į nurodytą vietą, sumontavimą, išbandymą ir darbuotojų apmokymą.

Tiekėjas kartu su Preke turi pateikti Vartytuvo eksploatacijos, aptarnavimo bei priežiūros instrukcijos lietuvių ir originalo kalbomis.